І тут зноў узнікае пытанне. “Хто такі Бог? “…”Нам не хапае часу на малітву, бо ў нас шмат працы”. “Даўно хацелі паглядзець гэты фільм, таму Святое Пісанне пачытаем іншым разам”. І бам! Месца Бога ўжо занята. Скажы сабе кожны дзень чытаць Святое Пісанне трыццаць хвілін, каб пазнаваць свайго Бога. Але, мусіць, пачнеш чытаць і будзеш глядзець на гадзіннік, каб ведаць, колькі засталося яшчэ. Ці ўвогуле падумаеш, што ён зламаўся, бо час нібы стаіць на месцы. А цяпер уяві, што табе трэба трыццаць хвілін “пасядзець” у сацыяльных сетках… Якая для цябе розніца? Часта так здараецца, што мы пражываем дзень за днём, не заўважаючы часу, не заўважаючы Таго, хто даў нам жыццё. Мітусня забірае ўвесь час, і за ўсім гэтым мы не заўважаем, што наш “Бог” зменьваецца штодня.